Ελληνικές βουλευτικές εκλογές Ιουνίου 2023

Οι ελληνικές βουλευτικές εκλογές του Ιουνίου 2023 διεξήχθησαν στις 25 Ιουνίου, για την ανάδειξη των 300 μελών της Βουλής των Ελλήνων. Οι εκλογές της 21ης Μαΐου δεν είχαν καταλήξει στον σχηματισμό αυτοδύναμης κυβέρνησης ή κυβέρνησης συνεργασίας και η Βουλή που προέκυψε διαλύθηκε αμέσως μετά την πρώτη σύγκλησή της. Στις εκλογές αυτές ίσχυσε το σύστημα της ενισχυμένης αναλογικής με βάση σχετικό νόμο του 2020.

Ήταν οι βουλευτικές εκλογές με το μεγαλύτερο ποσοστό αποχής στη μεταπολίτευση, το οποίο ανήλθε σε 46,26%.

 Εκλογικό σύστημα 
Τον Ιανουάριο του 2020, η Νέα Δημοκρατία, η οποία ήταν υπέρμαχος της ενισχυμένης αναλογικής από το 1974, ψήφισε νέο εκλογικό νόμο για την επαναφορά της. Ο νόμος διαδέχτηκε αυτόν του 2016 που εισήγαγε ο ΣΥΡΙΖΑ, και καθιέρωσε σύστημα ενισχυμένης αναλογικής, με εκλογικό όριο 3%. Σύμφωνα με αυτόν, το πρώτο σε ψήφους κόμμα λαμβάνει μπόνους 20 εδρών εφόσον έχει συγκεντρώσει ποσοστό τουλάχιστον 25% και επιπλέον μπόνους μία βουλευτική έδρα για κάθε 0,5% από το 25% μέχρι το 40%, όπου λαμβάνει ολόκληρο το ανώτατο προβλεπόμενο μπόνους των 50 εδρών. Επομένως, αναλόγως του ποσοστού του πρώτου κόμματος καθορίζεται ο προς διάθεση αριθμός των βουλευτικών εδρών που θα κατανεμηθούν αναλογικά στα κόμματα που συγκέντρωσαν ποσοστό που υπερβαίνει το όριο εισόδου του 3%. Αυτός ο αριθμός μπορεί να κυμαίνεται από 250 έως και 300 έδρες.

Με νόμο του 2019 χορηγήθηκε διευκόλυνση στην άσκηση του ήδη υφιστάμενου δικαιώματος ψήφου σε Έλληνες του εξωτερικού που ήταν ήδη εγγεγραμμένοι στους εκλογικούς καταλόγους και εφόσον είχαν διαμείνει στην Ελλάδα για 2 χρόνια τα προηγούμενα 35 χρόνια και είχαν υποβάλει φορολογική δήλωση κατά το έτος των εκλογών ή το προηγούμενο έτος. Οι ψηφοφόροι από το εξωτερικό επιλέγουν το ψηφοδέλτιο Επικρατείας του κόμματός τους που επιθυμούν χωρίς να επιλέξουν υποψηφίους και η ψήφος τους προσμετράται εξίσου στα τελικά αποτελέσματα.

Η ψηφοφορία είναι υποχρεωτική, με την εγγραφή ψηφοφόρων να είναι αυτόματη, χωρίς ωστόσο να εφαρμόζονται οι κυρώσεις που επιβάλλονται για όσους απέχουν.

 Κόμματα και σχηματισμοί που συμμετείχαν 
Αρκετά κόμματα που συμμετείχαν στις εκλογές του Μαΐου δεν ήταν υποψήφια σε αυτές του Ιουνίου. Αρχικά αποσύρθηκε το κόμμα ΕΑΝ του Αναστάσιου Κανελλόπουλου. Αργότερα ο Θάνος Τζήμερος ανακοίνωσε ότι ολοκλήρωσε την πολιτική του σταδιοδρομία όπως είχε προαναγγείλει και ακολούθησε ανακοίνωση του σχήματος της Εθνικής Δημιουργίας. Η Συμμαχία Ανατροπής δεν συμμετείχε επίσης καθώς ο πρόεδρος του ΕΠΑΜ Δημήτρης Καζάκης με ανακοίνωση του κάλεσε όσους το στήριξαν να ψηφίσουν κατά βούληση. Το κόμμα Κ.Ο.Τ.Ε.Σ. επίσης δεν κατέβηκε στις εκλογές και ο Νίκος Λούβρος κάλεσε τους ψηφοφόρους να στηρίξουν το Κ.Κ.Ε.

Στις 8 Ιουνίου, ο Άρειος Πάγος αποφάσισε ότι 26 κόμματα, 4 συνασπισμοί κομμάτων και 2 ανεξάρτητοι υποψήφιοι πληρούσαν τα κριτήρια για να συμμετάσχουν στις εκλογές:
 Αθανάσιος Γεωργίου
 Αντικαπιταλιστική Αριστερή Συνεργασία για την Ανατροπή
 Δημοκρατικό Πατριωτικό Κίνημα - Νίκη
 Δημοσθένης Βεργής - Έλληνες Οικολόγοι
 Εθνικό Μέτωπο
 Ελληνική Λύση 
 Ελλήνων Συνέλευσις
 Ένωση Κεντρώων
 Ευ - Κίνηση
 Κίνημα Φτωχών Ελλάδος
 Κομμουνιστικό Κόμμα Ελλάδας
 Κομμουνιστικό Κόμμα Ελλάδας (μαρξιστικό-λενινιστικό)
 Λαϊκό Ευρωπαϊκό Κόμμα
 Μαρξιστικό-Λενινιστικό Κομμουνιστικό Κόμμα Ελλάδας
 Μέτωπο Ευρωπαϊκής Ρεαλιστικής Ανυπακοής - Συμμαχία για την Ρήξη
 Νέα Δημοκρατία
 Οικολόγοι Πράσινοι - Πράσινη Ενότητα
 Όραμα Αναγέννησης Ελλάδος
 Οργάνωση για την Ανασυγκρότηση του Κομμουνιστικού Κόμματος Ελλάδας
 Οργάνωση Κομμουνιστών Διεθνιστών Ελλάδας
 Παναθηναϊκό Κίνημα
 Πανελλήνιο Σοσιαλιστικό Κίνημα - Κίνημα Αλλαγής
 Πατριωτικός Συνασπισμός
 Πλεύση Ελευθερίας
 Πνοή Δημοκρατίας
 Πράσινο και Μωβ
 Ρεπουμπλικανικό Κόμμα Ελλάδας - Τ.Ρ.Α.Μ.Π.
 Σπαρτιάτες
 Σπέντζας Πολύκαρπος Ασυρματιστής του πλοίου ΠΟΘΥΤΗ 1978 - Τρίγωνο Βερμούδων - UFO - USO Extraterrestrials - Einstein - Σαντορίνης Παύλος
 Συνασπισμός Ριζοσπαστικής Αριστεράς - Προοδευτική Συμμαχία
 Φωνή Λογικής
 Ψηφιακός Ελληνισμός εν το Όλον

Σύμφωνα με την απόφαση 95/2023 του Α1 Πολιτικού Τμήματος ανακηρύχθηκαν οι υποψήφιοι βουλευτές σε κάθε εκλογική περιφέρεια. Αποκλείστηκαν επιπλέον 13 υποψηφιότητες, μεταξύ των οποίων ο συνδυασμός ανεξάρτητων υποψηφίων «Έλληνες για την Πατρίδα και την Ελευθερία» όπου θα συμμετείχαν μέλη του Εθνικού Κόμματος - Έλληνες, με τον Ηλία Κασιδιάρη να καλεί τελικά σε στήριξη του κόμματος Σπαρτιάτες.

Συμμετοχή στις εκλογές είχαν δηλώσει επίσης, τα κόμματα: Πράσινο Κίνημα, Δημοκρατικό Κίνημα Εθνικής Απελευθέρωσης, Πατριωτική Ένωση - Ελληνική Λαϊκή Συσπείρωση, Ελληνικό Όραμα, Απόφαση Ανάγκης, Ελληνικό Λευκό Κίνημα Σημερινής Ιδεολογίας, Ελληνισμός, Κόμμα Δανειοληπτών - Ταυτότητα Κεντρώων, Έλληνες του Δημήτρη Μιχάκη, Πράσινη Αριστερά - Ένωση Δημοκρατικού Κέντρου, καθώς και ο ανεξάρτητος υποψήφιος Ιάγκος Ζότος.

Προεκλογική περίοδος
Τηλεμαχία 
Στις 8 Ιουνίου συνεκλήθη η διακομματική επιτροπή (συμμετείχαν τα κόμματα που έλαβαν ποσοστό άνω του 3%) υπό την υπηρεσιακή υπουργό Εσωτερικών, Καλλιόπη Σπανού, που κατέληξε σε συμφωνία για την διεξαγωγή μιας τηλεμαχίας των πολιτικών αρχηγών. Η τηλεμαχία (ντιμπέιτ) αποφασίστηκε για τις 16 Ιουνίου, εννέα μέρες πριν τις εκλογές, στο Ραδιομέγαρο της ΕΡΤ. Η διακομματική επιτροπή αποφάσισε να συμμετάσχουν μόνο οι αρχηγοί των πέντε πολιτικών κομμάτων που υπερέβησαν το 3% στις εκλογές της 21ης Μαΐου. Εξαιτίας του πολύνεκρου ναυαγίου με μετανάστες στα διεθνή ύδατα κοντά στη Πύλο και του τριήμερου εθνικού πένθους που κηρύχθηκε, αποφασίστηκε να αναβληθεί. Τελικά, λόγω της διαφωνίας σχετικά με την ημέρα διεξαγωγής, δεν πραγματοποιήθηκε τηλεμαχία.

 Συνθήματα κομμάτων 
ΚόμμαΣλόγκανΝέα Δημοκρατία«Σταθερά Τολμηρά Μπροστά, για την αυτοδύναμη Ελλάδα»Συνασπισμός Ριζοσπαστικής Αριστεράς - Προοδευτική Συμμαχία«Δίκαιη Κοινωνία, Ευημερία για Όλους»Πανελλήνιο Σοσιαλιστικό Κίνημα - Κίνημα Αλλαγής«Απόφαση αλλαγής»Κομμουνιστικό Κόμμα Ελλάδας«100% Λαϊκή, μαχητική αντιπολίτευση»Ελληνική Λύση«Πρώτα η Ελλάδα, Πρώτα οι Έλληνες»Δημοκρατικό Πατριωτικό Κίνημα - Νίκη«Η Νίκη του Ελληνισμού και της ανθρώπινης αξιοπρέπειας»Πλεύση Ελευθερίας «Δώσε Ζωή στην Βουλή»Μέτωπο Ευρωπαϊκής Ρεαλιστικής Ανυπακοής«Θέλεις αυτήν τη φωνή στη Βουλή;»Σπαρτιάτες«Για την πιο ισχυρή, εθνική αντιπολίτευση»Πατριωτικός Συνασπισμός«Για την Ελλάδα με κάθε κόστος»Αντικαπιταλιστική Αριστερή Συνεργασία για την Ανατροπή«Η κυβέρνηση και η πολιτική Κεφαλαίου - ΕΕ - ΝΑΤΟ ανατρέπονται»

 Εικόνες της προεκλογικές περιόδου 

 Δημοσκοπήσεις 

κέντρο|μικρογραφία|800x800εσ|Τοπική γραμμή τάσης παλινδρόμησης της δημοσκόπησης προκύπτει από τις 21 Μαΐου 2023 έως τις 25 Ιουνίου 2023, με κάθε γραμμή να αντιστοιχεί σε ένα πολιτικό κόμμα και σε μέσο όρο 7 ημερών σε σύγκριση με τις εκλογές του Μαΐου

Το τελικό exit poll, που ανακοινώθηκε περί ώρα 20:00, έδινε τα εξής αποτελέσματα:

 Νέα Δημοκρατία.: 39 – 42%
 ΣΥΡΙΖΑ:  16,3 – 19,3%
 ΠΑΣΟΚ-ΚΙΝΑΛ: 11,2 – 13,2%
 ΚΚΕ: 6,5% – 8,5%
 Σπαρτιάτες: 3,6% – 5,6%
 Ελληνική Λύση:  3,6% – 5.6%
 Νίκη: 2,7 – 4,7%
 Πλεύση Ελευθερίας:  2,1 – 4,1%
 Μέρα 25: 1,4 – 3,4%

 Αποτελέσματα 
+Σύνοψη αποτελεσμάτων βουλευτικών εκλογών 25ης Ιουνίου 2023  300px|centerΚόμμαΕπικεφαλήςΨήφοιΈδρεςΑριθμός%% ±Αριθμός± Νέα ΔημοκρατίαΚυριάκος Μητσοτάκης 2.115.32240,56 158 Συνασπισμός Ριζοσπαστικής Αριστεράς - Προοδευτική ΣυμμαχίαΑλέξης Τσίπρας 930.01317,83 47 Πανελλήνιο Σοσιαλιστικό Κίνημα - Κίνημα ΑλλαγήςΝίκος Ανδρουλάκης  617.48711,84 32 Κομμουνιστικό Κόμμα ΕλλάδαςΔημήτρης Κουτσούμπας 401.2247,69 21 ΣπαρτιάτεςΒασίλης Στίγκας 243.9224,6812 Ελληνική ΛύσηΚυριάκος Βελόπουλος 231.4914,44 12 ΝίκηΔημήτρης Νατσιός 193.1243,70 10 Πλεύση ΕλευθερίαςΖωή Κωνσταντοπούλου 165.5233,17 8 Μέτωπο Ευρωπαϊκής Ρεαλιστικής Ανυπακοής Γιάνης Βαρουφάκης130.3782,50 Πατριωτικός ΣυνασπισμόςΠρόδρομος Εμφιετζόγλου25.8580,50Φωνή ΛογικήςΑφροδίτη Λατινοπούλου22.3470,43Οικολόγοι Πράσινοι - Πράσινη ΕνότηταΔημήτρης ΠολιτόπουλοςΚατερίνα Ανδρικοπούλου21.1880,41Ευ - ΚίνησηΠαύλος ΕυμορφίδηςΛεωνίδας Καραΐσκος17.1810,33Αντικαπιταλιστική Αριστερή Συνεργασία για την Ανατροπήδιοικούσα επιτροπή 15.8870,30Πράσινο και ΜωβΒασιλική ΓραμματικογιάννηΚυριάκος Χρυσίδης15.7250,30Πνοή ΔημοκρατίαςΔημήτρης Κούβελας14.7810,28Ένωση ΚεντρώωνΒασίλης Λεβέντης14.2860,27Κίνημα Φτωχών ΕλλάδοςΠαύλος Κοντογιαννίδης13.6520,26Κομμουνιστικό Κόμμα Ελλάδας (μαρξιστικό-λενινιστικό)διοικούσα επιτροπή9.4200,18Ελλήνων ΣυνέλευσιςΑρτέμης Σώρρας6.4080,12Μαρξιστικό-Λενινιστικό Κομμουνιστικό Κόμμα Ελλάδαςδιοικούσα επιτροπή 4.2500,08Εθνικό ΜέτωποΜάνος Κώνστας 2.9650,06Οργάνωση Κομμουνιστών Διεθνιστών ΕλλάδαςΣωφρόνιος Παπαδόπουλος1.3740,03Οργάνωση για την Ανασυγκρότηση του Κομμουνιστικού Κόμματος ΕλλάδαςΗλίας Ζαφειρόπουλος1.1040,02Όραμα Αναγέννησης ΕλλάδοςΔημήτρης Θώδης1320,00Παναθηναϊκό ΚίνημαΙωάννης Αλεβίζος1220,00Ψηφιακός Ελληνισμός εν το ΌλονΕμμανουήλ Μητσοτάκης 230,00 Λαϊκό Ευρωπαϊκό ΚόμμαΑνδρέας Ρεντζούλας170,00Ρεπουμπλικανικό Κόμμα Ελλάδας - ΤΡΑΜΠΝικόλαος Πέππας30,00Έλληνες ΟικολόγοιΔημοσθένης Βεργής00,00Ανεξάρτητοι υποψήφιοι 00,00Σύνολο5.215.207100300Έγκυρα5.215.20798,89Άκυρα32.2190,61Λευκά26.2730,50Ψήφισαν5.273.69953,74Αποχή4.539.89646,26Εγγεγραμμένοι9.813.595(+49.601)

Πηγή: ekloges.ypes.gr
+Τα μεγαλύτερα και μικρότερα ποσοστά ανά κόμμα στις εκλογικές περιφέρειες ΚόμμαΜεγ. ποσοστό%Μικ. ποσοστό% Νέα ΔημοκρατίαΛακωνία47,83Ροδόπη28,89 Συνασπισμός Ριζοσπαστικής ΑριστεράςΡοδόπη33,60Χίος10,52 Πανελλήνιο Σοσιαλιστικό ΚίνημαΡέθυμνο25,71Α' Πειραιά6,70 Κομμουνιστικό Κόμμα ΕλλάδαςΣάμος17,96Ροδόπη3,16 ΣπαρτιάτεςΒ' Αττικής7,61Λασίθι2,94 Ελληνική ΛύσηΈβρος8,83Λευκάδα1,98 ΝίκηΠιερία9,26Πρέβεζα1,83 Πλεύση ΕλευθερίαςΚέρκυρα6,39Ροδόπη1,34

 Δείτε επίσης 
 Κατάλογος Ελλήνων βουλευτών (Ιούνιος 2023)
 Κυβέρνηση Κυριάκου Μητσοτάκη 2023

 Παραπομπές 

Ελληνικές βουλευτικές εκλογές 2023 06
Κατηγορία:Εκλογές του 2023